পশ্চিম পাকিস্তানের বিভিন্ন জায়গায় চাকরির পর আনিস ইদ দৌলা ১৯৭০ সালে ঢাকায় বদলি হন। মুক্তিযুদ্ধ শুরুর আগে শেখ মুজিবুর রহমানের ৭ মার্চের ভাষণের পর পূর্ব পাকিস্তান থেকে পাকিস্তান অক্সিজেনের পণ্য বিক্রির টাকা পাঠানো বন্ধ করে দেন। এর পরিবর্তে ব্যাংকে হিসাব খুলে টাকা রাখার ব্যবস্থা করেন। মুক্তিযুদ্ধ শুরুর পর সংস্কারের কথা বলে অক্সিজেন কারখানা বন্ধ করে দেন, যাতে পাকিস্তান বিমানবাহিনীকে জ্বালানী অক্সিজেন সরবরাহ করতে না হয়।